**एच॰टी॰एम॰एल5 (HTML5)** एच॰टी॰एम॰एल मानक का अगला प्रमुख संशोधन है जिसका वर्तमान में विकास किया जा रहा है। अपने तत्काल पूर्ववर्तियों एच॰टी॰एम॰एल 4.01, तथा एक्स॰एच॰टी॰एम॰एल 1.1 की ही तरह, एच॰टी॰एम॰एल5 भी वर्ल्ड वाइड वेब पर सामग्री की संरचना तथा उसको प्रस्तुत करने वाला एक मानक है। वेब हाइपरटेक्स्ट अनुप्रयोग प्रौद्योगिकी कार्य समूह (WHATWG) ने नए मानक पर 2004 में काम शुरू किया; उस समय वर्ल्ड वाइड वेब कंसोर्टियम (W3C) एक्स॰एच॰टी॰एम॰एल 2.0 के भविष्यपरक विकास पर अपना ध्यान केंद्रित कर रहा था और एच॰टी॰एम॰एल 4.01 को 2004 से अपडेट नहीं किया गया था। 2009 में, W3C ने एक्सएच॰टी॰एम॰एल 2.0 कार्य समूह के चार्टर को समाप्त हो जाने दिया और उसे नवीनीकृत नहीं करने का निर्णय लिया। W3C और WHATWG वर्तमान में साथ मिलकर एच॰टी॰एम॰एल5 के विकास पर काम कर रहे हैं।

एच॰टी॰एम॰एल5 को निम्न बातों के प्रतिक्रियास्वरूप विकसित किया जा रहा है - वर्ल्ड वाइड वेब पर सामान्य उपयोग में आने वाले एच॰टी॰एम॰एल तथा एक्स॰एच॰टी॰एम॰एल, कई विनिर्देशों, वेब ब्राउजर जैसे सॉफ्टवेयर उत्पादों, सामान्य अभ्यास द्वारा स्थापित तथा मौजूदा वेब दस्तावेजों में कई वाक्यविन्यास (सिंटेक्स) त्रुटियों द्वारा पेश की गयी सुविधाओं का मिश्रण है। यह एक ऐसी मार्कअप भाषा को परिभाषित करने का प्रयास भी है जिसे एच॰टी॰एम॰एल या एक्स॰एच॰टी॰एम॰एल वाक्य-रचना (सिंटेक्स) में लिखा जा सके। इसमें आपसी रूप से अधिक जुड़े हुए क्रियांवनों को प्रोत्साहित करने वाले विस्तृत प्रसंस्करण मॉडल शामिल हैं; यह दस्तावेजों के उपलब्ध मार्कअप को विस्तृत, बेहतर तथा तर्कसंगत बनाता है; और जटिल वेब एप्लीकेशंस के लिए मार्कअप तथा एपीआई को पेश करता है।

विशेष रूप से, एच॰टी॰एम॰एल5 कई नई वाक्यविन्यास सुविधाओं को जोड़ता है। इनमे शामिल है, `<video>`, `<audio>` और `<canvas>` तत्वों के साथ-साथ SVG सामग्री का एकीकरण, जिन्हें स्वामित्व वाली प्लगइन्स तथा उनकी एपीआई का उपयोग किये बिना ही वेब पर मल्टीमीडिया और ग्राफिक सामग्री को शामिल तथा इस्तेमाल किये जाने की प्रक्रिया को बेहतर बनाने के लिए डिजाइन किया गया है। `<section>`, `<article>`, `<header>` और `<nav>` जैसे नए तत्वों को दस्तावेजों की सीमेंटिक रिचनेस (शाब्दिक समृद्धि) को बेहतर बनाने के हिसाब से डिजाइन किया गया है। अन्य तत्वों के हटा दिया गया है। शाब्दिक अभिव्यक्ति को बेहतर तथा सरल करने के लिए नई विशेषताओं को भी पेश किया गया और अन्य को हटा दिया गया है। `<a>`,  और `<menu>` जैसे कुछ तत्वों को परिवर्तित, पुनःपरिभाषित तथा मानकीकृत किया गया है। एपीआई और DOM अब एच॰टी॰एम॰एल5 विनिर्देशों का बुनियादी हिस्सा बन चुके हैं। यह अमान्य दस्तावेजों के लिए आवश्यक प्रसंस्करण को भी कुछ विस्तार से परिभाषित करता है ताकि वाक्यविन्यास त्रुटियों के लिए सभी ब्राउजरों तथा अन्य उपयोगकर्ता एजेंटों द्वारा समान मानदंडों का उपयोग किया जाये.

एक आम गलत-धारणा यह है कि एच॰टी॰एम॰एल 5 वेब पृष्ठों के भीतर एनीमेशन प्रदान कर सकता है, जो कि गलत है। एच॰टी॰एम॰एल तत्वों को एनिमेट करने के लिए जावास्क्रिप्ट आवश्यक है। जावास्क्रिप्ट और एच॰टी॰एम॰एल 4 का उपयोग करके भी एनीमेशन को किया जा सकता है। एप्पल (Apple) जैसे कुछ संगठन, पुरानी प्रौद्योगिकियों या वास्तव में सीएसएस के भविष्य के संस्करणों पर निर्भर करने वाली प्रौद्योगिकियों के विषय में यह दावा करके कि वे "एच॰टी॰एम॰एल 5" हैं, इन गलत धारणाओं को बढ़ावा दे रहे हैं। उदाहरण के लिए, एप्पल (Apple) की वेब साइट पर प्रौद्योगिकियों के कई ऐसे डेमो मौजूद हैं जिनके विषय में एप्पल का दावा है कि वे एच॰टी॰एम॰एल 5 के उदाहरण हैं,। हालांकि, वहाँ मौजूद छह डेमो में से केवल दो (वीडियो और ऑडियो), एच॰टी॰एम॰एल 5 मानक की अनन्य प्रौद्योगिकियों पर निर्भर हैं।

W3C मानकीकरण प्रक्रिया
----------------------

वेब हाइपरटेक्स्ट अनुप्रयोग प्रौद्योगिकी कार्य समूह (WHATWG) ने इस विनिर्देश पर जून 2004 में वेब एप्लीकेशंस 1.0. मार्च 2010 के अनुसार [update], नाम के तहत काम शुरू किया; यह विनिर्देश WHATWG के पास ड्राफ्ट स्टेंडर्ड स्टेट तथा W3C के पास वर्किंग ड्राफ्ट स्टेट में मौजूद है। गूगल, इंक। के इयान हिक्सन एच॰टी॰एम॰एल5 के संपादक हैं।

एच॰टी॰एम॰एल5 विनिर्देश को 2007 में वर्ल्ड वाइड वेब कंसोर्टियम (W3C) के नए एच॰टी॰एम॰एल कार्यदल के कार्य के प्रारंभ बिंदु के रूप में अपनाया गया था। इस कार्य समूह ने विनिर्देश के पहले पब्लिक वर्किंग ड्राफ्ट को 22 जनवरी 2008 में प्रकाशित किया था। विनिर्देश का काम एक जारी कार्य है और कई वर्षों तक इसके ऐसा ही रहने की उम्मीद है, हालांकि पूरे विनिर्देश के अंतिम अनुशंसी स्तर तक पहुँचने से पहले ही एच॰टी॰एम॰एल5 के कुछ हिस्सों के समाप्त होने की उम्मीद है तथा ब्राउज़रों में उनको लागू किया जा सकता है।

W3C समय सारिणी के अनुसार, यह अनुमान है कि एच॰टी॰एम॰एल5 W3C अनुशंसा तक 2010 तक पहुँच जायेगा। हालांकि, प्रथम पब्लिक वर्किंग ड्राफ्ट अपनी अनुमानित तिथि के 8 महीने बाद आ पाया था और अंतिम कॉल एंड कैंडीडेट अनुशंसा के 2008 तक पहुँचने की उम्मीद थी, लेकिन जुलाई 2010 के अनुसार [update] एच॰टी॰एम॰एल5, W3C में अभी भी वर्किंग ड्राफ्ट स्तर पर ही है। एच॰टी॰एम॰एल5, अक्टूबर 2009 से WHATWG में अंतिम कॉल स्तर पर है।

एच॰टी॰एम॰एल5 विनिर्देश के संपादक इयान हिक्सन को उम्मीद है कि ये विनिर्देश 2012 के दौरान कैंडीडेट अनुशंसा स्तर तक पहुंच जायेंगे. इन विनिर्देश के W3C अनुशंसा बनने के लिए निम्न मानदंड आवश्यक है - "दो 100% पूर्ण तथा पूरी तरीके से अन्तःसंचालित क्रियान्वयन".
टेकरिपब्लिक के साथ एक साक्षात्कार में हिक्सन ने अनुमान लगाया है कि यह संभवतः वर्ष 2022 या उसके बाद ही हो पायेगा. हालांकि, विनिर्देश के कई भाग स्थिर हैं और उत्पादों में उन्हें कार्यान्वित किया जा सकता है:

>  Some sections are already relatively stable and there are implementations that are already quite close to completion, and those features can be used today (e.g. <canvas>).
> 
> 
>  – WHAT Working Group, *When will HTML5 be finished?*, FAQ
> 
>

मार्कअप
-------

एच॰टी॰एम॰एल5 में आधुनिक वेबसाइटों के सामान्य उपयोग को प्रतिबिंबित करने वाले कई तत्वों और विशेषताओं को पेश किया गया है। उनमें से कुछ हैं, जेनेरिक ब्लॉक (`<div>`) के सामान्य उपयोग के लिए सीमेंटिक रिप्लेसमेंट तथा इनलाइन (`<span>`) एलिमेंट्स, उदाहरण के लिए `<nav>` (वेबसाइट नेविगेशन ब्लॉक), `<footer>` (आमतौर पर वेब पृष्ठ के सबसे नीचे या एच॰टी॰एम॰एल कोड का आखिरी लाइनों को संदर्भित करता है), या `<object>` की बजाय `<audio>` और `<video>`.
एच॰टी॰एम॰एल 4.01 से `<font>` और `<center>` जैसे कुछ विशुद्ध रूप से प्रदर्शनिय और बेकार तत्वों को हटा दिया गया है; इन तत्वों के प्रभावों को केस्केडिंग स्टाइल शीट्स का उपयोग करके भी हासिल किया जा सकता है। वेब व्यवहार में DOM स्क्रिप्टिंग (उदाहरण, जावास्क्रिप्ट) के महत्त्व पर नए सिरे से जोर दिया जा रहा है।

मार्कअप की समानता के बावजूद, एच॰टी॰एम॰एल5 सिंटेक्स अब SGML पर आधारित नहीं रह गया है। हालांकि इसे एच॰टी॰एम॰एल के पुराने संस्करणों की कॉमन पार्सिंग के साथ पीछे की तरफ से संगत होने के हिसाब से डिजाइन किया गया है। यह एक नई परिचयात्मक लाइन के साथ आता है जो कि एक SGML दस्तावेज प्रकार की घोषणा, `<!``doctype html>`, जैसा दिखाई देता है, जो कि स्टेंडर्ड-कंप्लाएंट रेंडरिंग मोड को शुरू करता है।
एच॰टी॰एम॰एल5, WHATWG के अन्य विनिर्देशन *वेब फॉर्म्स 2.0* को भी समाहित करता है।

नए एपीआई
--------

मार्कअप निर्दिष्ट करने के अलावा, एच॰टी॰एम॰एल5 स्क्रिप्टिंग एप्लीकेशन प्रोग्रामिंग इंटरफेसेज (एपीआई) को भी निर्दिष्ट करता है। मौजूदा डोक्यूमेंट ऑब्जेक्ट मॉडल (DOM) इंटरफेस, विस्तारित होते हैं और वास्तविक सुविधाओं के साथ दस्तावेजित किये जाते हैं। नए एपीआई भी मौजूद हैं, जैसे कि:

* तत्काल मोड 2 डी ड्राइंग के लिए कैनवास एलिमेंट। देखें, कैनवास 2 डी एपीआई विनिर्देश 1.0 विनिर्देश
* टाइम मीडिया प्लेबैक
* ऑफलाइन स्टोरेज डाटाबेस (ऑफलाइन वेब एप्लीकेशंस)। वेब स्टोरेज को देखें
* डॉक्यूमेंट एडिटिंग
* ड्रैग-एंड-ड्रॉप
* क्रॉस-डॉक्यूमेंट मैसेंजिंग
* ब्राउजर हिस्ट्री मैनेजमेंट
* एमआईएमई टाइप और प्रोटोकॉल हैंडलर रजिस्ट्रेशन.
* माइक्रोडाटा

उपरोक्त सभी प्रौद्योगिकियां W3C एच॰टी॰एम॰एल5 विनिर्देशों में शामिल नहीं हैं, हालांकि WHATWG एच॰टी॰एम॰एल विनिर्देश में वे शामिल हैं। कुछ संबंधित प्रौद्योगिकियां जो W3C एच॰टी॰एम॰एल5 या WHATWG एच॰टी॰एम॰एल विनिर्देशन का हिस्सा नहीं हैं, इस प्रकार हैं:

* जियोलोकेशन
* वेब एसक्यूएल डाटाबेस, एक स्थानीय एसक्यूएल डाटाबेस.
* इंडेक्स्ड डाटाबेस एपीआई, एक इंडेक्स्ड हाइअरार्किकल की-वैल्यू स्टोर (फॉर्मली वेबसिम्पलडीबी)।

W3C इनके लिए विनिर्देशों को अलग से प्रकाशित करती है।

एच॰टी॰एम॰एल 4.01 और एक्स॰एच॰टी॰एम॰एल 1.x से भिन्नताएं
-----------------------------------------------------

भिन्नताओं और कुछ विशिष्ट उदाहरणों की सूची निम्न प्रकार से है।

* नए पार्सिंग नियम: फ्लेक्सिबल पार्सिंग और कम्पेटिबिलिटी की ओर उन्मुख हैं; एसजीएमएल पर आधारित नहीं हैं
* `टैक्स्ट/एच॰टी॰एम॰एल` में इनलाइन SVG और MathML के उपयोग की क्षमता
* नए तत्व: `आर्टिकल`, `असाइड`, `ऑडियो`, `कैनवास`, `कमांड`, `डाटालिस्ट`, `डिटेल्स`, `एम्बेड`, `फिगकैप्शन`, `फिगर`, `फुटर`, `हैडर`, `एचग्रुप`, `कीगेन`, `मार्क`, `मीटर`, `नेव`, `आउटपुट`, `प्रोग्रेस`, `आरपी`, `आरटी`, `रूबी`, `सेक्शन`, `सॉर्स`, `समरी`, `टाइम`, `वीडियो`, `डब्ल्यूबीआर`
* फॉर्म कंट्रोल के नए प्रकार: `डेट्स एंड टाइम्स`, `ईमेल`, `यूआरएल`, `सर्च`, `कलर`
* नई विशेषताएं: `चार्सेट` (`मेटा` पर), `एसिंक` (`स्क्रिप्ट` पर)
* वैश्विक विशेषतायें (जिन्हें प्रत्येक तत्व के लिए लागू किया जा सकता है): `आईडी`, `टैबइंडेक्स`, `हिडेन`, `डाटा -*` (कस्टम डाटा की विशेषताएं)
* बेकार तत्वों को पूरे तरह से हटा दिया जायेगा: `एक्रोनिम`, `एप्लेट`, `बेसफॉन्ट`, `बिग`, `सेंटर`, `डिर`, `फॉन्ट`, `फ्रेम`, `फ्रेमसेट`, `इजइंडेक्स`, `नोफ्रेम्स`, `स्ट्राइक`, `टीटी`, `यू`

dev.w3.org एच॰टी॰एम॰एल5 डिफरेंसेज फ्रॉम एच॰टी॰एम॰एल4 का नवीनतम *एडिटर्स ड्राफ्ट* प्रदान करता है (अंतिम तिथि *19 सितम्बर 2010*), जो एच॰टी॰एम॰एल5 में प्रत्येक जुड़ने, हटने तथा परिवर्तित होने वाली चीज की पूर्ण जानकारी देता है।

एक्सएच॰टी॰एम॰एल5
----------------

एक्सएच॰टी॰एम॰एल5, **एच॰टी॰एम॰एल5** का एक्सएमएल सीरियलाइजेशन (सिरियलीकरण) है। XML दस्तावेज़ों को XML इंटरनेट मीडिया प्रकार के साथ प्रस्तुत किया जाना चाहिए, जैसे कि `application/xhtml+xml` या `application/xml`. Xएच॰टी॰एम॰एल5 के लिए XML के सख्त, अच्छी तरह से निर्मित सिंटेक्स (वाक्यविन्यास की आवश्यकता होती है। Xएच॰टी॰एम॰एल5 में, एच॰टी॰एम॰एल5 का दस्तावेज प्रकार `html` वैकल्पिक होता है और उसे आसानी से छोड़ा जा सकता है।

एरर हैंडलिंग (त्रुटि से निपटना)
-------------------------------

एक एच॰टी॰एम॰एल5 (टेक्स्ट/एच॰टी॰एम॰एल) ब्राउज़र गलत वाक्यविन्यास से निपटने में लचीलापन दर्शाता है। एच॰टी॰एम॰एल5 को इस हिसाब से बनाया गया है कि पुराने ब्राउज़र नए एच॰टी॰एम॰एल5 कंस्ट्रक्ट्स की सुरक्षित तरीके से उपेक्षा कर सकते हैं। एच॰टी॰एम॰एल 4.01 के विपरीत, एच॰टी॰एम॰एल5 विनिर्देश लेक्सिंग तथा पार्सिंग के लिए विस्तृत नियम प्रदान करते हैं, जिनका उद्देश्य यह है कि गलत वाक्यविन्यास के मामले में सभी अनुरूप ब्राउज़र समान परिणाम प्रस्तुत करें।  हालांकि एच॰टी॰एम॰एल5 अब "टैग सूप" दस्तावेजों के लिए संगत व्यवहार को परिभाषित करता है, उन दस्तावेजों को एच॰टी॰एम॰एल5 मानक के अनुरूप के रूप में नहीं माना जाता है।

इन्हें भी देखें
---------------

* एच॰टी॰एम॰एल5 वीडियो
* लेआउट इंजन की तुलना (एच॰टी॰एम॰एल5)
* माइक्रोडाटा (एच॰टी॰एम॰एल5)
* एचटीटीपी HTTP(पी2पी)
* सीएसएस 3

सन्दर्भ
-------

1. ↑  "Mac Developer Library: System-Declared Uniform Type Identifiers". एप्पल. 2009-11-17. मूल से 5 जून 2012 को पुरालेखित. अभिगमन तिथि 10 अक्तूबर 2013.
2. ↑  "HTML 4 Errata". W3C. मूल से 7 जून 2012 को पुरालेखित. अभिगमन तिथि 4 दिसम्बर 2010.
3. ↑  "Frequently Asked Questions (FAQ) about the future of XHTML". W3C. मूल से 7 जून 2012 को पुरालेखित. अभिगमन तिथि 4 दिसम्बर 2010.
4. 1 2  "HTML5 differences from HTML4". W3C. 19 अक्टूबर 2010. मूल से 7 जून 2012 को पुरालेखित. अभिगमन तिथि 4 दिसम्बर 2010.
5. ↑  "1.9.2 Syntax errors". *HTML5*. 16 नवम्बर 2010. मूल से 7 जून 2012 को पुरालेखित. अभिगमन तिथि 4 दिसम्बर 2010.
6. ↑  "[whatwg] WHAT open mailing list announcement". Lists.whatwg.org. मूल से 7 जून 2012 को पुरालेखित. अभिगमन तिथि 2010-03-04.
7. ↑  "HTML 5: A vocabulary and associated APIs for HTML and XHTML (Editor's Draft)।". World Wide Web Consortium. मूल से 7 जून 2012 को पुरालेखित. अभिगमन तिथि 2010-04-12.
8. ↑  "HTML 5: A vocabulary and associated APIs for HTML and XHTML". World Wide Web Consortium. मूल से 7 जून 2012 को पुरालेखित. अभिगमन तिथि 2009-01-28.
9. ↑  "When will HTML5 be finished?". *WHATWG*. WHATWG Wiki. मूल से 12 मई 2013 को पुरालेखित. अभिगमन तिथि 2009-09-10.
10. ↑  "HTML Working Group". W3.org. मूल से 23 दिसंबर 2010 को पुरालेखित. अभिगमन तिथि 2010-03-04.
11. ↑  "HTML 5". W3.org. 2009-08-25. मूल से 7 जून 2012 को पुरालेखित. अभिगमन तिथि 2010-03-04.
12. ↑  "[whatwg] HTML5 at Last Call (at the WHATWG)". Lists.whatwg.org. मूल से 19 जुलाई 2011 को पुरालेखित. अभिगमन तिथि 2010-03-04.
13. 1 2 3  "When will HTML5 be finished?". *FAQ*. WHAT Working Group. मूल से 12 मई 2013 को पुरालेखित. अभिगमन तिथि 2009-11-29.
14. ↑  "HTML 5 Editor Ian Hickson discusses features, pain points, adoption rate, and more". मूल से 6 दिसंबर 2012 को पुरालेखित. अभिगमन तिथि 2010-06-21.
15. ↑  इंट्रोडक्शन टू एच॰टी॰एम॰एल5 वीडियो Archived 2011-01-24 at the Wayback Machine
16. ↑  आईबीएम डेवलपर वर्क्स न्यू इलेमेंट्स इन एच॰टी॰एम॰एल5: स्ट्रक्चर एंड सिमैन्टिक्स Archived 2011-01-05 at the Wayback Machine
17. ↑   ICAMD.org फिनाल्कट सिल्वरलाईट फिल्म्स दैट वीडियोग्राफर्स शेयर क्विकटाइम इन ए फ्लैश : वीडियो ऑन दी वेब यूजिंग एच॰टी॰एम॰एल5 एंड अदर कोडेक्स
18. ↑  इंस्टेंटशिफ्ट  Archived 2011-03-07 at the Wayback Machine एच॰टी॰एम॰एल5: वर्थ दी हाइप?
19. ↑  एच॰टी॰एम॰एल5 डिफरेंसेज फ्रॉम एच॰टी॰एम॰एल4 – एपीआई Archived 2008-11-05 at the Wayback Machine W3.org
20. ↑  एच॰टी॰एम॰एल कैनवस 2डी कॉन्टेस्ट Archived 2012-09-22 at the Wayback Machine W3.org
21. ↑  वेब स्टोरेज स्पेसिफिकेशन Archived 2011-02-01 at the Wayback Machine W3.org
22. ↑  एच॰टी॰एम॰एल5 वेब मैसेजिंग Archived 2010-12-24 at the Wayback Machine W3.org
23. ↑  ?
24. ↑  वेब एसक्यूएल डाटाबेस Archived 2011-01-20 at the Wayback Machine W3.org
25. ↑  इंडेक्स्ड डाटाबेस Archived 2011-02-02 at the Wayback Machine W3.org
26. ↑  "HTML5: input type=color – color-well control (NEW)". w3.org. मूल से 24 दिसंबर 2010 को पुरालेखित. अभिगमन तिथि 2010-08-06. `|title=` में पाइप ग़ायब है (मदद)
27. ↑  "HTML5 differences from HTML4". *FAQ*. W3.org. 2010-06-10. मूल से 30 मार्च 2013 को पुरालेखित. अभिगमन तिथि 2010-06-13.
28. ↑  Anne, van Kesteren. "HTML5 differences from HTML4 - W3C Working Draft 19 अक्टूबर 2010". W3C. मूल से 30 मार्च 2013 को पुरालेखित. अभिगमन तिथि 2 नवम्बर 2010.
29. ↑  "The XHTML syntax ― HTML5". Web Hypertext Application Technology Working Group. मूल से 7 जून 2012 को पुरालेखित. अभिगमन तिथि 2009-09-01.
30. 1 2  "FAQ – WHATWG Wiki". *WHATWG*. मूल से 12 मई 2013 को पुरालेखित. अभिगमन तिथि 2008-02-25.

अग्रिम पठन
----------

* Sneath, Tim (2010-10-03). "HTML5: A Specification or a Platform?". *Musings of a Client Platform Guy*. Microsoft Corporation. मूल से 3 दिसंबर 2010 को पुरालेखित. अभिगमन तिथि 2010-10-18.
* Khan, Saud (2010-05-07). "HTML5 Unleashed: Tips, Tricks and Techniques". W3Avenue. मूल से 18 फ़रवरी 2011 को पुरालेखित. अभिगमन तिथि 2010-10-18.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***HTML5*** से सम्बन्धित मीडिया है।  |

HTML5 - हिन्‍दी में 

* डब्ल्यूएचएटी (WHAT) वर्किंग ग्रुप और एडिटर्स ड्राफ्ट
* W3C एच॰टी॰एम॰एल वर्किंग ग्रुप और एडिटर्स ड्राफ्ट
* W3C एच॰टी॰एम॰एल 5: दी मार्कअप लैंग्वेज और एच॰टी॰एम॰एल 5 रेफरेन्सेस
* W3C एच॰टी॰एम॰एल डिजाइन प्रिंसिपल्स
* W3C एच॰टी॰एम॰एल5 डिफरेंसेज फ्रॉम एच॰टी॰एम॰एल4